armvectores/hy_wikipedia_2023 huggingface dataset:
Կանադայի ռազմական թանգարան

Կանադայի զինվորական թանգարան անգլ.՝ Canadian War Museum, ֆր.՝ Musée canadien de la guerre, ազգային ռազմապատմական թանգարան, որը տեղակայված է Օտտավա քաղաքի Լեբրետոն Ֆլեթս շրջանում՝ Բութ փողոցի և Շոդյեր կամրջի մոտ գտնվող Օտտավա գետի հովտի անկյունում։ Թանգարանն ընդգրկում է Կանադայի ամբողջ ռազմական պատմությունը՝ հնդկացի ցեղերի հետ հակամարտությունից մինչև եվրոպացիների մուտքը և մինչև առավել ժամանակակից հակամարտությունները։ Ներառում է ռազմական տեխնիկայի նմուշների բավականին մասշտաբային հավաքածու, որի մի մասը ցուցադրվում է առանձին օդանավարանում, իսկ մյուս մասը՝ ցուցասրահներում։
Թանգարանի էքսպոզիցիաները շատ «ընկերասեր» են այցելուների հետ։ Վերջիններս կարող են իրենց զգալ իրադարձությունների մասնակից և նույնիսկ ձեռք տալ որոշ ցուցանմուշներ։ Թանգարանի շենքում է գտնվում նաև Ռազմապատմական հետազոտական կենտրոնը և գրադարանը։ Թանգարանի հավաքածուն (այդ թվում նաև պահեստայինները) ներառում է մոտ 500 000 առարկա։ Թանգարանը ծագել է 1880 թվականին, որպես ռազմական արտեֆակտների դաշնային հավաքածու, որը գտնվում էր Օտտավայի կայազորի պահպանության տակ և պաշտոնապես բացվել է 1942 թվականին։
Ի սկզբանե թանգարանը գտնվում էր Դրիլ Հոլում, Լորյե ավենյու կամրջի մոտ, այնուհետև տեղափոխվել է Սասեքս դրայվի փողոցի վրա գտնվող Կանադայի Հանրային արխիվի շենք։ Ժամանակակից շենքը բացվել է 2005 թվականին։ Այն գտնվում է Կանադայի խորհրդարանի շենքից 2 կմ դեպի արևմուտք։


== Մշտական ցուցանմուշներ ==
Ռազմաճակատ՝ պատերազմ Կանադայի տարածքում հին ժամանակներից մինչև 1885 թվականը,
Թագի և երկրի համար՝ բուրական պատերազմ և առաջին համաշխարհային պատերազմ, 1885-1931 թվականներ,
Կրակով կոփվածները՝ երկրորդ համաշխարհային պատերազմ, 1931-1945 թվականներ,
Բռնի աշխարհ՝ սառը պատերազմ, խաղաղապահ գործողություններ և ոչ վաղ ժամանակում տեղի ունեցած հակամարտություններ՝ 1945 թվականից մինչ օրս,
Թագավորական կանադական լեգիոնի փառքի սրահ,
Լեբրետոնի ցուցասրահ (ռազմական տեխնիկայի՝ այդ թվում նաև հրետանու, տանկերի, ինքնագնաց կայաններ և այլ տեխնիկայի ցուցանմուշների ցուցադրում),
Վերածննդի սրահ՝ նեղացող պատերով խորհրդանշական սրահ,
Հուշասրահ՝ ամեն տարի նոյեմբերի 11-ին ժամը 11։00-ին նեղ պատուհանի միջով արևը լուսավորում է սրահում գտնվող անհայտ զինվորի գերազմանաքարը,
Ռազմարվեստի հավաքածու,
Ռազմապատմական հետազոտական կենտրոն։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Official website Archived 2011-05-14 at the Wayback Machine.
Moriyama + Teshima Architects: The Canadian War Museum Architecture Archived 2011-05-16 at the Wayback Machine.
Friends of The Canadian War Museum
Հարավային Իսուդյոն (կանտոն)

Հարավային Իսուդյոն (ֆր.՝ Issoudun-Sud), Ֆրանսիայի կանտոն է, գտնվում է Կենտրոն շրջանում։ Էնդր դեպարտամենտի կանտոնն է։ Մտնում է Իսուդյոն օկրուգի մեջ։ Համաձայն 2007 թվականի մարդահամարի կանտոնի բնակչությունը 12411 մարդ էր։Կանտոնի համարը 3613 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կատուներ (խումբ)

Անվան այլ կիրառումների համար տե՛ս՝ Կատուներ (այլ կիրառումներ)Կատուները հայկական երաժշտական խումբ է, որը նվագում է ջազ ոճի մեջ։ Գործելով 2004 թվականից, խումբը հանդես է եկել միջազգային մի շարք ջազ փառատոններում, ձայնագրել է 2 ալբոմ։


== Պատմություն ==
Կատուները մոտ 7-ամյա պատմություն ունեցող ջազ խումբ է, որի նախաձեռնողն է հայտնի հայ ջազմեն Վահագն Հայրապետյանը։ Վերջինս 2004 թ-ի վերջին որոշում է ստեղծել մի խումբ «Վահագն Հայրապետյան և Կատուներ» անունով։ Սկզբնական ժամանակները խմբում նվագում էին Վահագն Հայրապետյանը (ստեղնաշարային գործիքներ), Տիգրան Սուջյանը (փողային գործիքներ), Դավիթ Նալչաջյանը (սակսոֆոն), Արտյոմ Մանուկյանը (բաս կիթառ, վիոլոնչել), Տիգրան Սանոյանը (հարվածային գործիքներ)։ Հետագայում խմբին միացան նաև Աշոտ Հարությունյանը (տրոմբոն), և պերկուսիոնիստ Նորայր Կարդաշյանը։ Վերջինիս գալուց հետո խմբի հնչողության մեջ զգալի դարձան ազգային երաժշտությունների տարրերը։ 2006 թ-ին Տիգրան Սանոյանին (հարվածային գործիքներ) փոխարինում է Արման Ջալայանը։
Չնայած խմբի անդամների երիտասարդությանը՝ բոլորն էլ մեծ փորձ ունեցող երաժիշտներ են։ Այսպես, Տիգրան Սուջյանը, Դավիթ Նալչաջյանը, Տիգրան Սանոյանը և Աշոտ Հարությունյանը ջազի պետական նվագախմբի և Armenian Navy Band խմբի անդամներ են, իսկ Արտյոմ Մանուկյանը՝ Armenian Navy Band խմբի և ավանգարդային Նուզ (Nooz) խմբի լիակատար երաժիշտ է։ Նորայր Կարդաշյանը հրավիրվող երաժիշտի կարգավիճակում ելույթ է ունենոււմ հայկական գրեթե բոլոր ջազային և էստրադային խմբերում։
Կատուներ խումբը բավականին հաջող ելույթ է ունեցել ԱՄՆ-ում կայացած Ջազ Ափրիշեշն Մոնս (Jazz Appreciation Month-2005 և 2006 թ-ի) ջազ փառատոններում։ Խումբը իր ստեղծագործությունները ներկայացրել է Երևանում կայացած ավանգարդային ֆոլկ երաժշտության Առաջին և Երկրորդ հանրապետական փառատոններում, ինչպես նաև Երևան-2006 ջազ փառատոնում։ Խումբը բազմիցս իր մենահամերգներով բեմ է դուրս եկել մայրաքաղաքի տարբեր համերգային վայրերում և ակումբներում և այսօրվա դրությամբ Հայաստանում ջազ ոճի մեջ ամենապահանջված  և ամենաակտիվ խմբերից մեկն է։
2005 թ-ի ամռանը Կատուներ խումբը Թիֆլիսում մասնակցում է Հարավային Կովկասի երաժշտական կոնֆերենսին (South Caucasus Music Conference), որի ընթացքում հաջողությամբ ելույթ է ունենում Նոա–Նոա (Noa-Noa) ակումբում։ 2006 թ-ին խումբը Մոսկվայում հաջողությամբ ելույթ է ունենում «ԴՈՄ»-ում։
2008 թ-ին խումբը Ուկրաինայում մասնակցում է Խարկով զա Ջազզ (KHARKIV ZA JAZZ-08-09) փառատոնին։ Նույն թվին Մոսկվայում «Ուսադբա։ Ժազ» (Усадьба. Джаз) մրցույթ-փառատոնում խումբը էթնո-ջազ անվանակարգում ստանում է առաջին մրցանակը։ 2009 թ-ին խումբը Պերմում մասնակցում է երաժշտական «Դյագիլևսկի» փառատոնին։ Նույն թվին Կատուներ խումբը ելույթ ունեցավ Դուբայի միջազգային ջազի փառատոնին (Dubai International Jazz Festival)։
2009 թ-ին խմբում մի շարք փոփոխություններ տեղի ունեցան։ Այսպես՝ այժմ Դավիթ Մինասյանը նվագում է տրոմբոն, իսկ Արթուր Գրիգորյանը՝ սակսոֆոն։ Նույն թվի ամռանը խմբի երկու երաժիշտներ՝ Արտյոմ Մանուկյանը և Արթուր Գրիգորյանը, հաղթելով մրցույթում, Հայաստանի Մշակույթի նախարարության և Շարմ Հոլդինգի աջակցությամբ հնարավորություն են ստանում Բոստոնում (ԱՄՆ) «ջազմենների Մեքքա» համարվող երաժշտական մեծ փորձ ձեռք բերել։


== Ալբոմներ ==
Norevan (2007)
Red Sun (2009)


== Ծանոթագրություններ ==


== Արտաքին հղումներ ==
Կատուները Էյ Վի Փրոդաքշն կայքում
Կատուներ (ՅուԹյուբ)
Օրթաքյոյ (Ջանիկի գավառ)

Անվան այլ կիրառումների համար տե՛ս՝ Օրթաքյոյ (այլ կիրառումներ)Օրթաքյոյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Շչերբովցի

Շչերբովցի (ուկրաիներեն՝ Щербівці), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Շչերբովցի գյուղում բնակվում էր 355 մարդ։ Բնակավայրը զբաղեցնում է 2072 կմ² տարածք։ Բնակչության խտությունը կազմում էր 171,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
2 հիմար ձյան մեջ

2 հիմար ձյան մեջ (ֆր.՝ 2 cloches dans la neige), ֆրանսիական կատակերգություն, նկարահանված ռեժիսոր Ժան Լոի Հիերմայի կողմից, էկրանավորումը կայացել է 1977 թվականին։ Հիերմայի առաջին աշխատանքն էր, որտեղ նա սցենարիստն էր և կատարում էր դերերից մեկը։ Նա նաև համարվում էր և նկարի հեղինակ և սեփականատեր «J.L.G. Productions» կինոընկերության։


== Սյուժե ==
Իրականում ֆրանսերենից թարգմանաբար cloche նշանակում է զանգակ, ինչպես օրինակ «Cloches sous la neige» ստեղծագործության մեջ։ Խոսակցական ֆրանսերենում այն նաև նշանակում է հիմար, անփույթ, մի զույգի մասի, որոնք էլ ֆիլմի խոսքն են շարունակում։
Երկու կենսուրախ ընկերներ, փոքր-ինչ խելքը գցած, բայց հաջողակ կյանքի տարբեր իրավիճակներում, ընկնում են երկու միջազգային գանգստերների միջև, պլանավորած մեկնելու Ֆրանսիայից Իտալիա և Շվեյցարիա, Ալպերի վրայով։
Իրադարձությունների ընթացքում «2 հիմարները» հայտնվում են Անսիում՝ հերոինով լցված մեքենայում, որտեղի խաղատանն էլ մեծ շահում են ունենում, և ստիպված են լինում իրենց հետևող գանգստերների հետ մասնակցել ֆրիսթայլի առաջնությանը ու ընկնում են զանազան արկածների մեջ։


== Ծանոթագրություններ ==


== Արտաքին հղումներ ==
«2 Cloches dans la neige» (ֆրանսերեն)։ Վերցված է 2014-07-14
Հայոց ցեղասպանության հուշարձան (Բիքֆայա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Լիբանանի Բիքֆայա քաղաքում, Կիլիկիայի կաթողիկոսության հայկական վանքի տարածքում։


== Պատմություն ==
Հուշարձանի կառուցման աշխատանքները սկսվել են 1960 թվականին, բացումը եղել է 1965 թվականի ապրիլի 24-ին՝ Հայոց ցեղասպանության 50-ամյա տարելիցի առթիվ, ի նշան հայ ժողովրդի վերածնունդի և ի երախտագիտություն լիբանանյան ժողովրդի։
Հուշարձանը կառուցվել է լիբանանահայ համայնքի և Լիբանանի հայ առաքելական եկեղեցու ջանքերով։ Հուշարձանի նախագծող-ճարտարապետը Զավեն Խեդեշյանն է (Հադիչյան)։ Լիբանանի քաղաքացիական պատերազմի ժամանակ հուշարձանը ենթարկվել է ռմբակոծության և վնասվել է հուշարձանի ստորին մասը։ 1993 թվականին հուշարձանը վերականգնել է Հովսեփ Խաչերյանը։


== Հեղինակ ==
Ճարտարապետներ՝ Զավեն Հադիչյան, Հովսեփ Խաչերյան


== Տվյալներ ==
Ձեռքերը երկինք հառնած կնոջ պատկերով բրոնզե հուշարձանն ունի 5 մետր բարձրություն։


== Ծանոթագրություններ ==
Ալի իբն Աբի Տալիբ

Ալի իբն Աբի Տալիբը (արաբերեն՝ علي بن أﺑﻲ طالب, մոտ 600, Մեքքա, Հիջազ, Արաբական թերակղզի - հունվարի 28, 661, ալ-Քուֆա, Ուղղահավատ խալիֆների պետություն), տասներորդ ռաժաբ, Իսլամական օրացույցով 24 ՀԱ–21-րդ- Ռամադան, 40 ՀՎ, մոտավորապես հոկտեմբերի 23, 598 կամ 600 կամ մարտի 17, 599 – հունվարի 27, 661), մարգարե Մուհամմեդի զարմիկն և փեսան էր և իշխում էր իսլամական խալիֆայության վրա 656 թվականից մինչև 661 թվական։ Ալին նաև իսլամի առաջին արական կրոնափոխն էր։ Սուննի մուսուլմանները համարում են Ալիին չորրորդ և վերջնականը «Ռաշիդուններից» (արդարացիորեն առաջնորդված կրոնապետներ), իսկ շիա մուսուլմանները նկատում են Ալիին որպես առաջին իմամը և համարում են նրա և նրա հետնորդները որպես օրինական իրավահաջորդները Մուհամմեդի, բոլորն անդամներ լինելով «Ահլ ալ-Բայտ»ի, Մուհամմեդի ընտանիքը։ Այս անհամաձայնությունը բաժանել է «Ումման» (իսլամական համայնքը) սուննի և շիա մասնաճյուղերի։
Մուսուլմանական, հատկապես՝ շիա աղբյուրները, գրում են որ Մուհամմադի կյանքի ժամանակ, Ալին միայն անձն էր, որ ծնվել է Քաաբայի սրբավայրում Մեքքայում, իսլամի ամենասուրբ վայրը։ Ալիի հայրը Աբու Թալիբն էր, իսկ մայրը՝ Ֆատիմա բինտ Ասադ, բայց նա Մուհամմեդի տան մեջ մեծացել է։ Մուհամմեդը իր կարգին հոգ տարվել էր Աբու Թալիբից, նրա հորեղբայրը։ Երբ Մուհամմեդը հաղորդել է, որ ստացել է աստվածային հայտնություն, Ալին առաջին տղամարդն էր ընդունելու իր ուղերձումը, նվիրելով իր կյանքը իսլամի։
Ալին գաղթել է Մեդինա Մուհամմեդից անմիջապետ հետո։ Մեդինայում, Մուհամմեդն ասել է Ալիին, որ Ալլահն պատվիրել էր Մուհամմեդին, որ տա նրա դուստրը, Ֆատիման, Ալիի ամուսնության։ Տասը տարվա ընթացքում, որ Մուհամմեդը գլխավորել է Մեդինայի համայնքը, Ալին չափազանց ակտիվ է եղել իր ծառայությամբ, առաջնորդելով մարտիկների ջոկատներ մարտերում։ Ալին մասնակցել է վաղ քարավանի արշավանքների Մեքքայից և ավելի ուշ `գրեթե բոլոր մարտերում կռվել է սկիզբ առնող մուսուլմանական համայնքի կողմից։
Ալին նշանակվել կրոնապետ (խալիֆա) Մուհամմեդի ուղեկիցների կողմից («Սաբահաները») Մեդինայում երրորդ կրոնապետ Ութման իբն Աֆանի սպանությունից հետո։ Նրա գլխավորության տակ, քաղաքացիական պատերազմ է ծագել։ 661 թվականին, Ալին հարձակման է ենթարկվել մի առավոտ, երբ երկրպագում էր Կուֆա մզկիթում և մահացել է մի քանի օր հետո։
Իսլամական մշակույթում, Ալին հարգվում է իր քաջության, գիտելիքին, հավատքին, ազնվության, իսլամի նվիրվածության, խորը հավատարմության Մուհամմեդի, հավասար վերաբերմունքին բոլոր մուսուլմանների և մեծահոգության ներողամիտ լինելու համար նրա պարտված թշնամիների հանդեպ։ Ալիի ազդեցությունը եղել է կարևոր իսլամական պատմության։


== Աղբյուրներ ==
Խարդիսարի

Խարդիսարի (վրաց.՝ ხარდისარი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։ Գտնվում է Հարավային Օսիայի տարածքում։


== Բնակչություն ==
Ըստ 2015 թվականի մարդահամարի տվյալների, գյուղի բնակչությունը կազմում է 43 մարդ։


== Ծանոթագրություններ ==
Իգրեժա Նովա (Ալագոաս)

Իգրեժա Նովա (պորտ.՝ Igreja Nova), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Պենեդուի գավառի կազմի մեջ։ Համայնքի տոնը նշվում է մայիսի 31-ին։


== Աշխարհագրություն ==
Տեղի կլիման՝ բարեխառն, մեղմ։


== Ծանոթագրություններ ==
(2440) Էդուկատիո

(2440) Էդուկատիո (անգլ.՝ Educatio), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 2,214944 ա. մ., առավելագույնը մոտենում է 1,8524 ա. մ. հեռավորության վրա և հեռանում 2,5775 ա. մ.։ Արեգակի շուրջ մեկ ամբողջական պտույտ է կատարում 1204,04 երկրային օրվա ընթացքում, իր ուղեծրով շարժվելով միջինում 0,298992 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2440) Էդուկատիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիգորի Սոկոլով

Գրիգորի Լիպմանովիչ Սոկոլով (ռուս.՝ Григорий Липманович Соколов, ապրիլի 18, 1950(1950-04-18), Լենինգրադ, ՌԽՖՍՀ, ԽՍՀՄ), ռուս դաշնակահար, Չայկովսկու անվան երրորդ միջազգային մրցույթի առաջին մրցանակակիր, Սանկտ Պետերբուրգի կոնսերվատորիայի պրոֆեսոր։ Ժամանակակից ամենահայտնի դաշնակահարներից է։


== Կենսագրություն ==
Նվագել սկսել է հինգ տարեկանից։ Հիմնականում հանդես է գալիս Եվրոպայում։ Ֆրանկո Աբյատիի մրցույթի կրկնակի մրցանակակիր է։ Աչքի է ընկնում վիրտուոզ տեխնիկայով։ Կոմիտասի դաշնամուրային գործերի մեկնաբանողներից է։


== Ծանոթագրություններ ==


== Հղումներ ==
Սոկոլովի էջը AMC Artist Management Company կայքում
Գրիգորի Սոկոլով
Հարցազրույց Classica.FM-ին Archived 2012-09-10 at the Wayback Machine.
Թեյդաղ (լեռ)

Անվան այլ կիրառումների համար տե՛ս՝ Թեյդաղ (այլ կիրառումներ)Թեյդաղ, Տեյդաղ, լեռ Հայկական լեռնաշխարհում, Արաքսի աջ վտակ Մակու գետի ստորին հոսանքի շրջանում, նրանից դեպի աջ 13-14 կմ։ Բարձրությունն աննշան է։


== Ծանոթագրություններ ==
Նեսպաս

Նեսպաս, գյուղ Արևմտյան Հայաստանում, Վանի վիլայեթի Ջուլամերկի գավառակում։


== Բնակչություն ==
XX դարի սկզբին ուներ 32 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(129) Անտիգոնե

(129) Անտիգոնե (անգլ.՝ Antigone), աստերոիդ աստերոիդների հիմնական գոտում։ Հայտնաբերվել է 1873 թվականի փետրվարի 5-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,876413 ա. մ., առավելագույնը մոտենում է 2,2703 ա. մ. հեռավորության վրա և հեռանում 3,4825 ա. մ., իսկ Երկրի ուղեծրին Անտիգոնե աստերոիդը նվազագույնը մոտենում է 1,2924 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1781,87 երկրային օրվա ընթացքում, իր ուղեծրով շարժվելով միջինում 0,202035 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,21° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Անտիգոնե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Dream Türk

Dream Türk, թուրքական երաժշտական հեռուստաալիք, եթեր է հեռարձակվում 2004 թ. օգոստոսի 2-ից D-Smart և Digiturk արբանյակային հեռուստատեսության օպերատորների հարթակներում և Türksat 2A արբանյակից։
2013 թ. հուլիսի 8-ից հեռարձակվում է 16:9 ֆորմատով (HD)։


== Արտաքին հղումներ ==
Պաշտոնական կայք Archived 2013-08-05 at the Wayback Machine.(թուրքերեն)
Modern Times Group

«Modern Times Group» (հապավումը՝ «MTG»), Շվեդական մեդիաընկերություն։ Ընկերությունը ձևավորվել է «Kinnevik» ներդրողական ընկերության մեդիահոլդինգներից, որոնք 1997 թվականին բաշխվել են ընկերության բաժնետերերի միջև։ Մեդիաընկերության կազմում են «Viasat»[1] և «Metro International» մեդիախմբերը։


== Արտաքին հղումներ ==
Պաշտոնական կայք (Ֆրանսերեն) (անգլերեն)


== Ծանոթագրություն ==
(3934) Տովե

(3934) Տովե (անգլ.՝ Tove), աստերոիդ աստերոիդների հիմնական գոտում։ Հայտնաբերվել է 1987 թվականի փետրվարի 23-ին Պոլ Յենսենի, Կառլ Աուգյուստեսենի և Հանս Ֆոգ Օլսենի կողմից Բրորֆելդեում։
Միջին հեռավորությունը Արեգակից կազմում է 2,594938 ա. մ., առավելագույնը մոտենում է 2,2263 ա. մ. հեռավորության վրա և հեռանում 2,9635 ա. մ.։ Արեգակի շուրջ մեկ ամբողջական պտույտ է կատարում 1526,82 երկրային օրվա ընթացքում, իր ուղեծրով շարժվելով միջինում 0,235784 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3934) Տովե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դրագոբրատ (լեռ)

Դրագոբրատ (ուկր.՝ Драгобра́т (Перший Жандарм), լեռ՝ Ուկրաինական Կարպատների Սվիդովեց լեռնազանգվածի արևելյան մասում ընկած Ուրդու-Ֆլավանտուչ լեռնաշղթայում։ Գտնվում է Անդրկարպատյան մարզի Ռախովի շրջանում՝ Սև Տիսա (ուկրաիներեն՝ Чо́рна Ти́са) և Կոսովսկայա (Косівська) գետերի միջև։
Սարի անվանումը նշանակում է «հատում», այսինքն՝ տեղամաս, որտեղ անտառը հատված է։
Բարձրությունը ծովի մակերևույթից 1763 մետր է։ Արևելյան ու արևմտյան լանջերը կտրուկ թեքություն ունեն, հյուսիսային ու հարավային լանջերը՝ համեմատաբար տափարակ։ Մինչև 1400 մետր բարձրության վրա հանդիպում են փշատերև ծառերի ու հաճարենու անտառներ, մարգագետնային ու անտառային բույսեր, որոնց մի մասը գրանցված է Կարմիր գրքում։ 1400 մետրից վեր ընկած են այսպես կոչված՝ պոլոնինաները՝ անտառազուրկ մարգագետինները։ Արևելյան լանջին սկիզբ են առնում մի քանի առվակներ, որոնք միանալով՝ կազմում են Սև Տիսայի Սվիդովեց վտակը։
Սարի գագաթներից գլխավորը հարավայինն է՝ Բլիզնիցան, որն ունի 1883 մետր բարձրություն։ Դեպի հյուսիս՝ 2 կիլոմետր հեռավորության վրա, ընկած է Դեզ (Стог) սարը (1704 մ), իսկ 22 կիլոմետր դեպի հարավ-արևելք՝ Հովեռլա լեռը։ 
Դրագոբրատը մտնում է Սվիդովեցյան արգելոցի բնապահպանական տարածքի մեջ, որն իր հերթին հանդիսանում է Կարպատյան կենսոլորտային արգելոցի մի մասը։ Սարի հյուսիսարևելյան լանջին գործում է Դրագոբրատ լեռնադահուկային առողջարանը։
Ժողովրդականություն վայելող զբոսաշրջային մի քանի երթուղիներ են անցնում այս լեռան վրայով, մասնավորապես՝ «Սվիդովեցի գագաթներով» անվանումը կրող երթուղին, որը ձգվում է Յասինյա ավանից մինչև Ռախով քաղաք՝ անցնելով Օսմոլոդա գյուղով, Գորգանի և Սվիդովեց սարերով։
Դրագոբրատ լեռան մերձակա բնակավայրերն են Յասինյա ավանը, Տրոստյանեց և Կվասի գյուղերը, որոնք ընկած են սարից 9-11 կիլոմետր հեռավորության վրա, առաջինը՝ դեպի հյուսիս-արևելք, մյուսները՝ դեպի հարավ ուղղությամբ։


== Ծանոթագրություններ ==


== Արտաքին հղումներ ==
«Карпати. Гора Драгобрат»։ Արխիվացված է օրիգինալից 2013-04-18-ին  
Драгобрат на «Panoramio»
Քեթի Քավանի

Քեթի Քավանի (անգլ.՝ Katy Cavanagh, դեկտեմբերի 12, 1973(1973-12-12), North Shields, Միացյալ Թագավորություն), իրական անունը՝ Քեթրին Սառա Քոլինզ (անգլ.՝ Kathryn Sarah Collins), անգլիացի դերասանուհի։


== Կենսագրություն ==
Քեթրին Սառա Քոլինզը ծնվել է 1973 թվականի դեկտեմբերի 12-ին Հյուսիսային Շիլդսեում (Տայն-Էնդ-Ուիր վարչաշրջան), և մեծացել է Բոլթոնում (Մեծ Մանչեսթերի վարչաշրջան)։


== Կարիերա ==
Քեթին կինոյում նորամուտը նշել է 1997 թվականին՝ «Ուայքլիֆ» հեռուստասերիալի «Օտարները» էպիզոդում մարմնավորելով տիկին Վեսսիի դերը։


== Անձնական կյանք ==
Քեթին ամուսնացած է կինոռեժիսոր Քրիս Ջուպի հետ։ Ամուսիններն ունեն երեք զավակ․ որդիներ՝ Նոա Ջուպը (ծնվ. 2004) և Ջեյքոբի Ջուպը (ծնվ. 2013 թվականի հուլիսին), և  դուստր՝ Ջեմմա Ջուպ (ծնվ. 2007)։


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
(6173) Ջիմվեստֆալ

(6173) Ջիմվեստֆալ (անգլ.՝ Jimwestphal), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 9-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,562761 ա. մ., առավելագույնը մոտենում է 2,2513 ա. մ. հեռավորության վրա և հեռանում 2,8742 ա. մ.։ Արեգակի շուրջ մեկ ամբողջական պտույտ է կատարում 1498,51 երկրային օրվա ընթացքում, իր ուղեծրով շարժվելով միջինում 0,240238 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6173) Ջիմվեստֆալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արմստրոնգ շրջան (Փենսիլվանիա)

Անվան այլ կիրառումների համար տե՛ս՝ Արմստրոնգ շրջան (այլ կիրառումներ)Արմստրոնգ շրջան (անգլ.՝ Armstrong County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.720 կմ² է, բնակչությունը՝ 68.941 մարդ (2010 թ. տվյալներով)։ Շրջկենտրոնն է Քիտանինգ բնակավայրը։ Կազմավորվել է 1800 թ.։
Կարպինետո դելա Նորա

Կարպինետո դելա Նորա (իտալերեն՝ Carpineto della Nora), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 733 մարդ, բնակչության խտությունը կազմում է 32 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 65010, հեռախոսային կոդ՝ 085:
Բողոս Բողոսյան

Բողոս Խաչադուրով Բողոսյան (անգլ.՝ Бохос Хачадуров Бохосян, օգոստոսի 3 (15), 1869, Պլովդիվ, Բուլղարիա - նոյեմբերի 21, 1916(1916-11-21), Պրիլեպ), բուլղարահայ սպա՝ փոխգնդապետ, առաջին աշխարհամարտի մասնակից։


== Կենսագրություն ==
Բողոս Բողոսյանը ծնվել է 1869 թվականի օգոստոսի 3-ին Պլովդիվում։ Նրա պապը՝ Արթին Գիդիկովը Բուլղարիայում առաջին՝ Պլովդիվի Կրասիրազ հայկական ընթերցասրահի հիմնադիրն է եղել։ Բողոսը սովորել է Էդիրնեի ֆրանսիական քոլեջում, իսկ հետո Սոֆիայի Նորին մեծություն իշխանի ռազմական ուսումնարանում (այժմ՝ Վասիլ Լևսկու անվան ազգային ռազմական համալսարան), որն ավարտել է 1892 թվականի սեպտեմբերի 6-ին պոդպորուչիկի աստիճանով։ Այդ ժամանակ ծանոթացել է Բորիս Դրանգովի հետ։ 1896 թվականին ստացել է պորուչիկի (լեյտենանտ) զինվորական աստիճան, իսկ 1902 թվականի մայիսի 2-ին՝ կապիտանի կոչում։ Մասնկացել է 1903 թվականի Օսմանյան կայսրության դեմ Իլինդենի ապստամբության կազմակերպման աշխատանքներին։ Մասնակցել է 1912-1913 թվականների Բալկանյան առաջին և երկրորդ պատերազմներին։ 1913 թվականի մայիսի 18-ին ստացել է մայորի կոչում։
1915-1918 թվականներին՝ Առաջին համաշխարհային պատերազմի տարիներին մայոր Բողոսյանը եղել է 2-րդ Թրակիական դիվիզիայի Չապինի գնդի 27-րդ դրուժինայի հրամանատար։ Լավ ծառայության համար 1917 թվականին պարգևատրվել է «Խիզախության համար» առաջին դասի՝ չորրորդ աստիճանի շքանշանով։ 1916 թվականին 
ֆելդմարշալ Ավգուստ ֆոն Մակենզեն պարգևատրել է Բողոս Բողոսյանին գերմանական «Երկաթե խաչ»֊ով։ Ավելի ուշ ստացել է փոխգնդապետի աստիճան և ծառայել է Պլևենի 9-րդ հետևակային գնդի առաջին գումարտակում, որի կազմում՝ Չյորնի գետի մոտ վիրավորվել է կոտորակառումբից։
Մահացել է 1916 թվականի նոյեմբերի 21֊ին  2֊րդ թրակիական հետևակային դիվիզիայի առաջին լեհական հիվանդանոցում։ Հետմահու ստացել է գնդապետի կոչում։ Թաղվել է Պրիլեպի գերմանական գերեզմանատանը։ Ըստ մեկ այլ աղբյուրի թաղված է Պրիլեպի բուլղարական գերեզմանատանը։


== Ծանոթագրություններ ==


== Արտաքին հղումներ ==
Руменин Румен (1996)։ Офицерският корпус в България 1878 – 1944 г.։ 1 и 2։ София: Военно издателство։ էջ 94
Լոգվինովո (գյուղ, Արտյոմովսկի շրջան)

Լոգվինովո (ուկրաիներեն՝ Логвинове), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Լոգվինովո գյուղում բնակվում էր 57 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեգերնզե (քաղաք)

Տեգերնզե  (գերմ.՝  և բավ․՝ Tegernsee), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Միսբախ շրջանում։ Բնակչությունը 3889 մարդ տարածքը 22,77 կմ²։ Պաշտոնական կոդ՝ 091 82 132


== Ծանոթագրություններ ==


== Արտաքին հղումներ ==
Պաշտոնական կայք
Բեխի

Բեխի (ուկրաիներեն՝ Бехи), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1545 թվականին։
2001 թվականի տվյալներով Բեխի գյուղում բնակվում էր 553 մարդ։ Բնակավայրը զբաղեցնում է 3264 կմ² տարածք։ Բնակչության խտությունը կազմում էր 169,42 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմիդե (Լյուլլի)

Արմիդե, կամ Արմիդե և Ռենո (ֆր.՝ Armide ou Armide et Renaud), ֆրանսիացի երգահան Ժան Բատիստ Լյուլլի վերջին ավարտուն օպերան (քնարերգական ողբերգություն, կամ երաժշտության փոխադրված ողբերգություն, ֆր.՝ tragédie en musique)։ Լիբրետտոնի՝ Ֆիլիպ Կինոյի ըստ Տորկվատո Տասսոյի «Ազատագրված Երուսաղեմ» պոեմի (երգ II, V, X և XIV)։ Առաջնախաղը կայացել է 1686 թվականի փետրվարի 15-ին Փարիզում։ Համարվում է ֆրանսիացի երգահանի լավագույն ստեղծագործություններից մեկը, մի քանի անգամ բեմադրվել և ձայնագրվել է։
(821) Ֆանի

(821) Ֆանի (անգլ.՝ Fanny), աստերոիդ աստերոիդների հիմնական գոտում։ Հայտնաբերվել է 1916 թվականի մարտի 31-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,771578 ա. մ., առավելագույնը մոտենում է 2,1851 ա. մ. հեռավորության վրա և հեռանում 3,3581 ա. մ.։ Արեգակի շուրջ մեկ ամբողջական պտույտ է կատարում 1685,35 երկրային օրվա ընթացքում, իր ուղեծրով շարժվելով միջինում 0,213606 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,4° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(821) Ֆանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրիվոլնոե (գյուղ, Պերվոմայսկի շրջան)

Անվան այլ կիրառումների համար տե՛ս՝ ՊրիվոլնոեՊրիվոլնոե (ուկրաիներեն՝ Привільне, Ղրիմի թաթարերեն՝ Qocambaq), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Օկտյաբրսկոե, Կոջամբակ։
2001 թվականի տվյալներով Պրիվոլնոե գյուղում բնակվում էր 134 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սինգայ (գյուղ, Նարոդիչի շրջան)

Անվան այլ կիրառումների համար տե՛ս՝ ՍինգայՍինգայ (ուկրաիներեն՝ Сингаї), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Սինգայ գյուղում բնակվում էր 18 մարդ։ Բնակավայրը զբաղեցնում է 0,321 կմ² տարածք։ Բնակչության խտությունը կազմում էր 56,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մրկոնիչ Գրադ (համայնք)

Անվան այլ կիրառումների համար տե՛ս՝ Մրկոնիչ Գրադ (այլ կիրառումներ)Մրկոնիչ Գրադ համայնք (սերբ.՝ Општина Мркоњић Град), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Մրկոնիչ Գրադ քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 18136 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 38 բնակավայրեր, որոնց թվում է Մրկոնիչ Գրադ քաղաքը։


== Ծանոթագրություններ ==
Գոցե Դելչևի համայնք

Անվան այլ կիրառումների համար տե՛ս՝ Գոցե Դելչև (այլ կիրառումներ)Գոցե Դելչև (բուլղար․՝ Община Гоце Делчев), համայնք Բուլղարիայում։ Մտնում է Բլագոևգրադի մարզի կազմի մեջ։ Բնակչությունը՝ 33 208 մարդ (մայիսի 15 2008).
Վարչական կենտրոնը Գոցե Դելչև քաղաքն է, գտնվում է Բլագոևգրադ քաղաքից 105 կմ հեռու, իսկ մայրաքաղաք Սոֆիայից` 203 կմ հեռու։
Տարածքը` 315,8 կմ²։
Համայնքապետն է Վլադիմիր Կրիստև Մոսկովը։


== Համայնքի կազմը ==
Համայնքի կազմի մեջ մտնում են հետևյալ բնակավայրերը՝

Բանիչան
Բորովո
Բրեզնիցա
Բուկովո
Գոսպոդինցի
Գոցե Դելչև
Դելչեվո
Դոբրոտինո
Դրագոստին
Լիժիցա
Կորնիցա
Մուսոմիշտա
Սրեդնա


== Ծանոթագրություն ==


== Արտաքին հղումներ ==
Община Гоце Делчев Archived 2008-10-04 at the Wayback Machine. (բուլղ.)
Ֆուտբոլի աշխարհի առաջնություն 1998

Ֆուտբոլի աշխարհի առաջնություն 1998 եղել է 16-րդ Ֆուտբոլի աշխարհի առաջնությունը, որի եզրափակիչ փուլում մրցել են 32 երկրի ազգային հավաքականներ։ Տեղի է ունեցել 1998 թվականի հունիսի 10-ից հուլիսի 12-ը Ֆրանսիայում։ Ֆրանսիան ընտրվել էր երկրորդ անգամ՝ երկրի ընտրության փուլում հաղթելով Մարոկկոյին։ Սա իններորդ աշխարհի առաջնությունն էր, որը անցկացվեց Եվրոպայում։
Որակավորման խաղերը տեղի ունեցան 1996 թվականի մարտից մինչև 1997 թվականի նոյեմբերը։ Առաջին անգամ խմբային փուլում 24 հավաքականի փոխարեն մասնակցեցին 32 հավաքական։ Ընդհանուր 64 խաղ կայացավ 10 մարզադաշտում, որոնք գտնվում էին տարբեր քաղաքներում։ Բացման և եզրափակիչ խաղերը կայացան Սեն Դենիի, Ստադ դը Ֆրանս մարզադաշտում։
Առաջնությունում հաղթեց Ֆրանսիան, որը եզրափակչում հաղթեց Բրազիլիային 3–0 հաշվով։ Ֆրանսիան առաջին անգամ դարձավ աշխարհի գավաթակիր՝ դառնալով յոթերորդ երկիրը, որը հաղթեց աշխարհի գավաթը և վեցերորդը, որը հաղթեց առաջնությունը տանը (Ուրուգվայից, Իտալիայից, Անգլիայից, Գերմանիայից և Արգենտինայից հետո)։ Խորվաթիան, Ճամայկան, Ճապոնիան և Հարավ Աֆրիկյան հանրապետությունը առաջին անգամ մասնակցեցին եզրափակիչ փուլին։


== Անցկացման վայրի ընտրություն ==
Ֆրանսիան հայտարարվեց 1998 թվականի Աշխարհի առաջնության ընդունող երկիր 1992 թվականի հուլիսի 2-ին Շվեյցարիայի Ցյուրիխ քաղաքում տեղի ունեցած ՖԻՖԱ-ի գլխավոր խորհրդի նիստից հետո: Ֆրանսիան դարձավ երրորդ երկիրը, որը ընդունեց Աշխարհի գավաթը Մեքսիկայից և Իտալիայից հետո։ Ֆրանսիան ընդունել է նաև 1938 թվականի Աշխարհի առաջնությունը։ Անգլիան, որը նույնպես թեկնածուների ցանկում էր, դուրս եկավ պայքարից՝ ախապատմությունը տալով Եվրո 96-ին։

		
		
		


== Աղբյուրներ ==
1998 FIFA World Cup on FIFA.com Archived 2007-02-21 at the Wayback Machine. (անգլ.)
RSSSF Արխիվ (անգլ.)
ՖԱԱ-1998 (ռուս.)
Խավիեր Պրիետո

Խավիեր (Խավի) Պրիետո Արգարատե (իսպ.՝ Xabier Prieto Argárate; օգոստոսի 29, 1983(1983-08-29), Սան Սեբաստիան, Բասկերի երկիր, Իսպանիա), իսպանացի ֆուտբոլիստ, կիսապաշտպան։
Իր կարիերան անցկացրել է Իսպանիայի «Ռեալ Սոսիեդադ» ակումբում՝ նրա կազմում անցկացնելով ընդհանուր առմամբ 532 խաղ պաշտոնական մրցաշարերում, և այդ ցուցանիշով զբաղեցնում է հինգերորդ տեղը ակուբի պատմության մեջ։ Եղել է թիմի հիմնական 11 մետրանոց իրացնողը։


== Կենսագրություն ==
Խավիեր Պրիետոն «կապույտ բերետների» կազմում նորամուտը կատարել է 2003 թվականի հոկտեմբերի 8-ին «Օսասունայի» դեմ տնային խաղում, որն ավարտվել է հաղթանակով (1:0)։ 2013 թվականի հունվարի 6-ին խփել է հեթ-տրիկ Մադրիդի «Ռեալի» դարպասին, բայց այնուամենայնիվ թիմը պարտվել է (4:3) հաշվով։ «Անոետայի» դեմ որոշիչ խաղում, Պրիետոն նորից աչքի է ընկնում՝ այս անգամ խփելով դուբլ։ 2012/13 մրցաշրջանի արդյունքներով Խավին իր թիմին օգնել է զբաղեցնել չորրորդ տեղը, որը թույլ է տվել թիմին խաղալ Չեմպիոնների Լիգայում։
Ֆուտբոլիստը եղել է «Ռեալ Սոսյեդադի» սանը և ավագը։ Իր ամբողջ կարիերան անցկացրել է հարազատ ակումբում։ Խավիեր Պրիետոն իր կարիերան ավարտել է 2017/18 մրցաշրջանի վերջում։ Խավին «Ռեալ Սոսյեդադի» կազմում անցկացրած հրաժեշտի խաղում էմբլեմա խորհրդանիշի փոխարեն օգտագործել է իր նկարը։


== Ակումբային վիճակագրություն ==
2018 թվականի հուլիսի 2-ի դրությամբ


== Ծանոթագրություններ ==


== Արտաքին հղումներ ==
Futbolme profile(իսպ.)
Բնակչության միգրացիա

Միգրացիա (լատիներեն migratio, migro — անցնել, վերաբնակվել) բնակչության, մարդկանց տեղաշարժ՝ կապված մշտական կամ ժամանակավոր բնակավայրը փոխելու հետ։ Ընդգրկում է բնակավայրից հեռացողների (էմիգրացիա՝ արտագաղթ) ու եկողների (իմիգրացիա՝ ներգաղթ) խմբերը։ Դրանց գումարն արտահայտում է միգրացիայի ընդհանուր, իսկ տարբերությունը՝ զուտ մեծությունը։
Անձը, ով իր տնից տեղափոխում է այլ վայր, բնական աղետի կամ քաղաքացիական  անհարմարություններից ելնելով, կարող է որակվել որպես փախստական ​​կամ, մասնավորապես, նույն երկրում, տեղահանված անձ։ Քաղաքական, կրոնական կամ այլ հալածանքներից ապաստան փնտրող անձը սովորաբար համարվում է ապաստան հայցող։
Քոչվորական շարժումները սովորաբար չեն դիտվում որպես միգրացիա, քանի որ նոր վայրում հաստատվելու մտադրություն չկա, և  շարժումը սովորաբար սեզոնային է։ Այժմ միայն մի քանի քոչվոր խմբեր են, որ պահպանում են ապրելակերպի այս ձևը։ Բացի այդ, ճանապարհորդության, զբոսաշրջության, ուխտագնացության նպատակով մարդկանց ժամանակավոր տեղաշարժը չի դիտարկվում  որպես միգրացիա, եթե այցելված վայրերում նրանք ապրելու և բնակվելու ցանկություն չունեն։


== Միգրացիոն վիճակագրություն ==

Շատ գնահատականներ կան համաշխարհային միգրացիայի վիճակագրության օրինակների մեջ։


== Տես նաև ==
Հայաստանի բնակչության միգրացիա


== Ծանոթագրություններ ==
Դելան

Դելան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Attack

«Attack», ամերիկյան ալտերնատիվ 30 Seconds To Mars խմբի a Beautiful Lie ալբոմի առաջին սինգլը։


== Տեսահոլովակ ==
Տեսահոլովակի ռեժիսորը Փոլ Ֆեդորն է, ով մինչ այդ «Capricorn» խմբի համար երգի տեսահոլովակ էր նկարահանել։ Պրեմիերան կայացել է Fuse TV-ի Daily Download ծրագրում։ MTV News-ին տված հարցազրույցում Ջարեդ Լետոն ասել է, որ դրանք «կատաղության առաջին կադրերն են, որոնք դուք կտեսնեք, բայց դրանք պատրաստված են համով։ Մենք դրանով նոր երկիր ենք բացում»։ Տեսահոլովակը նկարահանվել է 2005 թվականի հուլիս և օգոստոս ամիսներին Հոլիվուդի լքված հյուրանոցում, որտեղ խումբը հանդիպում էր թմրամոլներին ու մարմնավաճառներին, ովքեր ինքնակամ բնակություն էին հաստատել հյուրանոցում։ Ֆեդորը մեկնաբանել է. «Կարծում եմ, սա իմ լավագույն տեսանյութերից մեկն է։ Յուրաքանչյուր կադր կատարյալ է ստացվել։ Յուրաքանչյուր կադրում փնտրեք թաքնված հաղորդագրություն»։ Հոլովակը հաջողությամբ ներկայացվել է Fuse-ում, mtvU-ում,  MTV2-ում և MuchMusic-ում։


== Կոմպոզիցիաների ցանկ ==
Digital DownloadAttack  - 3:08Promo CD singleAttack  - 3:12UK picture disc 7" singleAttack - 3:09
The Fantasy - 4:29


== Չարթեր ==


== Ձայնագրման մասնակիցներ ==


=== 30 Seconds to Mars ===
Ջարեդ Լետո՝ վոկալ, ռիթմ-կիթառ
Տոմո Միլիշևիչ՝ սոլո-կիթառ
Շենոն Լետո՝ հարվածային գործիքներ
Մեթ Ուոքտեր՝ բաս-կիթառ, ստեղնաշարային գործիքներ, սիթեզատոր


=== Այլ մասնակիցներ ===
Երգերի հեղինակ՝ Ջարեդ Լետո
Պրոդյուսեր՝ Ջոշ Աբրահամ և 30 Seconds to Mars
Ձայնային ռեժիսոր՝ Ռայան Ուիլյամս
Ձայնային ռեժիսորի օգնական՝ Բրենդոն Բելսկի
Լրացուցիչ ձայնային ռեժիսոր՝ Բրայան Վիրտու
Միախառնում՝ Թոմ Լորդ- Էլջը՝  South Beach Studios-ից, Մայամի-Բիչ
Ասիստենտ՝ Հեմիո Ֆեռնանդեզ
Վարպետացում՝ Բրայան Հարդները՝  Bernie Grundman Mastering-ից, Հոլլիվուդ


== Ծանոթագրություններ ==


== Արտաքին հղումներ ==
Խմբի պաշտոնական կայքէջ
Attack  էջը Յություբ տեսահոսթինգում
Նովոբիկմետովո

Նովոբիկմետովո (ռուս.՝ Новобикметово, բաշկիրերեն՝ Яңы Бикмәт), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 546 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերաբերության խնդիր

Վերաբերության խնդիր, բայական անդամի լրացում, նախադասության երկրորդական անդամ, անուղղակի խնդիր։
Վերաբերության խնդիրը ցույց է տալիս այն առարկան , որի մասին խոսվում կամ մտածվում է։Վերաբերության խնդիրը ցույց է տալիս այն առարկան,որի վերաբերմամբ կատարվում է գործողությունը։


== Արտահայտությունը ==
Պատասխանում է ու՞մ մասին, ինչի՞ մասին, ու՞մ  վերաբերյալ, ինչի՞ շուրջ, ու՞մ հասցեին, ումի՞ց, ինչի՞ն հարցերին։ Նախադասության մեջ արտահայտվում է ՝

բացառական հոլովով․ Մենք խոսեցինք ամեն ինչից, բացի ամենակարևորից՝ մեր գործից։
սեռական- տրական հոլովով և մասին, վերաբերյալ, հասցեին, շուրջ կապերով․ Ես կմտածեմ քո ասածի մասին։Որոշ հարցերի շուրջ բանավեճ ծավալվեց։
Ծանոթություն* Վերաբերության խնդիրը բացառական հոլովով այլ անդամներից տարբերելու համար պետք է փոխարկել մասին կապով արտահայտված տարբերակի․ Նրանք բամբասում էին մեզնից→Նրանք բամբասում էին մեր մասին։


== Ծանոթագրություններ ==
Բրեզա (քաղաք)

Բրեզա, քաղաք Բոսնիա և Հերցեգովինայում։


== Պատկերասրահ ==
Կոլտնտեսությունների համագումար (1931)

Անվան այլ կիրառումների համար տե՛ս՝ Կոլտնտեսությունների համագումար (այլ կիրառումներ)Կոլտնտեսությունների համագումար (1931), Հայաստանում։ Կայացել է Երևանում, մարտի 5-8-ը։ Մասնակցում էին 625 կոլտնտեսությունների ներկայացուցիչներ (գյուղացիական տնտեսությունների 18%)։ Քննարկվել են Կոլտնտկենտրոնի հաշվետվությունը, անասնաբուծության զարգացման և կադրերի պատրաստման խնդիրների մասին զեկուցումները։ Ընտրվել են Կոլտնտկենտրոնի ղեկավար մարմիններ (վարչություն և վերստուգիչ հանձնաժողով)։ Կոլտնտեսությունների համագումարը նպաստել է ՀԽՍՀ-ում կոլտնտեսային շարժման ընդլայնմանը։
Լա Կուվերտուարադ

Լա Կուվերտուարադ (ֆր.՝ La Couvertoirade), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 179 մարդ, բնակչության խտությունը` 2.89 մարդ/կմ²։ Բնակավայրը զբաղեցնում է 61.91 կմ² տարածք։


== Աշխարհագրություն ==
Գտնվում է Փարիզ քաղաքից 560 կմ հարավ, Թուլուզ քաղաքից` 155 կմ արևելք, Ռոդեզ քաղաքից` 80 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 115 աշխատունակ (15-64 տարեկան)  բնակիչ, որոնցից ակտիվ էին 85-ը, իսկ ոչ ակտիվները` 30։ Ակտիվության ցուցանիշը կազմում է 73,9 %։ 85 աշխատունակ մարդկանցից աշխատել է 80 անձ (46 տղամարդ և 34 կին)։ Գործազուրկ են եղել 5 անձ (4 տղամարդ և 1 կին)։ 30 անաշխատունակներից 9-ը եղել են աշակերտներ կամ ուսանողներ, 9-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալեքսեյ Առստամյան

Ալեքսեյ Առստամյան (28 օգոստոսի, 1967, Բաքու - 16 օգոստոսի, 1992, Մեհմանա, Մարտակերտի շրջան), հայ ազատամարտիկ, Արցախյան ազատամարտի մասնակից։


== Կենսագրություն ==
Ալեքսեյ Առստամյանը ծնվել է 1967 թ. օգոստոսի 28-ին Բաքու քաղաքում։ Ավարտել է միջնակարգ դպրոցը, պրոֆտեխուսումնարանում ստացել փականագործի մասնագիտություն։ Ծառայել է Խորհրդային բանակի շարքերում։ 1988 թ. փետրվարին Բաքվում հոր սպանությունից հետո ընտանիքով տեղափոխվել է Ղրիմ։ Բայց վրեժի ցասումը նրան հասցրել է Ստեփանակերտ և նա զինվորագրվել է 7-րդ մոտոհրաձգային վաշտին, մասնակցել տասնյակ գյուղերի ազատագրմանը։ Զոհվել է 1992 թ. օգոստոսի 16-ին Մարտակերտի շրջանի Մեհմանա գյուղի պաշտպանական դիրքում։ Հետմահու պարգևատրվել է ՀՀ Արիության մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Հադիա Թայիկ

Հադիա Թայիկ (նորվ.՝ Hadia Tajik, հուլիսի 18, 1983(1983-07-18), Bjørheimsbygd, Ռուգլան), նորվեգացի լրագրող, իրավաբան և քաղաքական գործիչ։ 2012 թվականի սեպտեմբերի 21-ից Նորվեգիայի մշակույթի նախարար՝ Ենս Սթոլթենբերգի կառավարությունում։ 2013 թվականի հոկտեմբերի 16-ին Նորվեգիայի թագավորը փոխեց կառավարությունը և Թայիկին փոխարինեց Թորնհիլդ Ուիդվին։
Նորվեգիայի պատմության մեջ ամենաերիտասարդ նախարան է եղել (29 տարեկան) ու առաջին մուսուլմանը նախարարի պաշտոնում։ Նախարար դառնալիս Թայիկը հայտնեց, որ Նորվեգիայի մշակութային բազմազանությունը պիտի լինի երկրի ամենօրյա կյանքի անքակտելի մասը։
2015 թվականին ընտրվել է Նորվեգիայի բանվորական կուսակցության ղեկավարի տեղակալ։


== Կենսագրություն ==
Հադիա Թայիկը ծնվել է Պակիստանից եկած ներգաղթյալների ընտանիքում, որոնք Նորվեգիայում են հաստատվել 1970-ական թվականների սկզբներին։
Սթավանգերի համալսարանում Հադիան ստացել է ժուռնալիստիկայի բակալավրի աստիճան։
Մարդու իրավունքներ է ուսումնասիրել Միացյալ Թագավորության Քինգսթոնի համալսարանում՝ հընթացս  2004-2005 թվականներին։
Իրավագիտության մագիստրոսի կոչում ստացել է 2012 թվականին Օսլոյի համալսարանում։


== Քաղաքական գործունեություն ==
Հայրենի Ստրանդ կոմունայում ղեկավարել է Բանվորական կուսակցության երիտասարդական թևը 1999-ից 2002 թվականներին։
Աշխատանքի նախարարի խորհրդականն է եղել 2006-ից 2008 թվականներին։ Հետո վարչապետ Ենս Սթոլթենբերգի խորհրդականը (2008), իսկ 2008-ից 2009 թվականների արդարադատության նախարար Կնուտ Սթորբերգերի խորհրդականը։
2009 թվականին ընտրվել է Սթորթինգի անդամ, որտեղ ներկայացրել Օսլոն։ Արդյունքում, 2013 թվականի պառլամենտական ընտրություններում ընտրվեց պատգամավոր։
2011 թվականի հուլիսի 22-ին Օսլոյում և Ությոա կղզում տեղի ունեցած ահաբեկչական գործողությունների ժամանակ Հադիա Թայիկը էքս-վարչապետ Գրու Հարլեմ Բրունթլանի հետ այցելել է Բանվորական կուսակցության երիտասարադական ճամբար և ահաբեկչությունից ժամեր առաջ հեռացել այնտեղից, որտեղ սպանդ կազմակերպեցին ահաբեկիչները։
Սոցիալական մեդիայում ցուցաբերած ակտիվության և էլեկտրոնային գրքերի աջակցման համար նրան անվանում են «մշակույթի առաջին թվային նախարար»։


== Անձնական կյանք ==
2014 թվականից ամուսնացած է իր քաղաքական ընդդիմախոս, Պահպանողական կուսակցության քաղաքական գործիչ Սթեֆան Հեգելունդի հետ։


== Ընտիր ստեղծագործություններ ==
2001 — Hadia Tajik: Svart på Hvitt, Tiden Norsk forlag.
2009 — Trond Giske; Hadia Tajik: «Hvem snakker for Bob Kåre?», i Mangfold eller enfold, Aschehoug.


== Ծանոթագրություններ ==


== Արտաքին հղումներ ==
Official website (Norwegian)
Hadia Tajiks biografi fra stortinget.no
Politiske taler av Hadia Tajik, virksommeord.uib.no
Նովոմիխայլովկա (գյուղ, Սումիի շրջան)

Անվան այլ կիրառումների համար տե՛ս՝ ՆովոմիխայլովկաՆովոմիխայլովկա (ուկրաիներեն՝ Новомихайлівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Նովոմիխայլովկա գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դավրյա Կուկուլ

Դավրյա-Կուկուլ, Դավրյան-Կուկուլ, լեռներ (և լեռնագագաթ) Անիպոնտական լեռնահամակարգում, նրա հյուսիսարևելյան հատվածում, Օլթի և Թորթում գետերի վերին հոսանքների ջրբաժան շրջանում։ Ձգվում են հարավարևմտյան հյուսիսարևելյան ուղղությամբ։ Լանջերն անտառազուրկ են։


== Ծանոթագրություններ ==
Նորարար փորձառական արվեստի կենտրոն

Նորարար փորձառական արվեստի կենտրոնը (ՆՓԱԿ) (անգլ.՝ Armenian Center for Contemporary Experimental Art (ACCEA)), ժամանակակից արվեստի կենտրոն, փորձարարական և հանրային տարածք, որ նպաստում է արվեստագետների միջև փորձի փոխանակմանը և Հայաստանում արտիստական և մշակութային միջավայրի ձևավորմանը։


== Նպատակներ և առաջնահերթություններ ==
Խրախուսել հայ նորարար արտիստների ազատ ստեղծագործականությունն ու արտահայտման հնարավորությունը
Հովանավորել և աջակցել արվեստի բնագավառում նոր հորիզոնների ձգտմանը և նվաճմանը
Խրախուսել երիտասարդ, նոր արտիստների հայտնաբերումը և ապահովել նրանց տաղանդի դրսևորման հնարավորությունը
Ստեղծել հնարավորություն փորձառական արվեստը ներկայացնելու ինչպես Հայաստանում, այնպես էլ արտասահմանյան հարթակներում
Հակազդել արվեստի շուկայականացմանը՝ շուկայական չափանիշները փոխարինելով ինտելեկտուալ և ստեղծագործական առաջնահերթություններով
Ստեղծել համագործակցություն Սփյուռքի և Հայաստանի արվեստի համայնքների միջև՝ հայկական արվեստի և գրականության զարգացման ու հովանավորության նպատակովՆՓԱԿ-ը ներկայացնում է

Ժամանակակից փորձառական արվեստ և գրականություն
Փորձառական թատրոն, կինո, վիդեո-արվեստ և երաժշտություն
Ցուցահանդեսների, փառատոների, քննարկումների, հրապարակումների և կինոդիտումների կազմակերպումԿենտրոնը գտնվում է Երևանի Փավստոս Բուզանդի 1/3 հասցեում


== Պատկերասրահ ==


== Արտաքին հղումներ ==
Նորարար Փորձառական Արվեստի Կենտրոնի կայքը
Ֆուտբոլի Անգլիայի գավաթ 1935-36

Ֆուտբոլի Անգլիայի գավաթ 1935-36 (անգլ.՝ 1935-36 FA Cup), Ֆուտբոլի Անգլիայի գավաթի 61-րդ խաղարկությունն է, որում հաղթեց «Արսենալ» ֆուտբոլային ակումբը։


== Եզրափակիչ ==
Միջուկային մոդելներ

Միջուկային մոդելներ, ատոմային միջուկների նկարագրության մոտավոր մեթոդներ, որոնք հնարավորություն են տալիս միջուկը նույնացնել ֆիզիկական այնպիսի համակարգի հետ, որի հատկությունները լավ ուսումնասիրված են կամ ենթարկվում են համեմատաբար պարզ տեսական վերլուծության։
Տարբերում են ուժեղ փոխազդեցությամբ բնորոշվող միջուկային մոդելներ, որտեղ նուկլոններն ամուր կապված են միմյանց, անկախ մարմինների մոդելներ, որոնցում նուկլոնները շարժվում են գրեթե իրարից անկախ, և համակցված մոդելներ, որտեղ հաշվի են առնվում միջուկներում նուկլոնների վարքի երկու կողմերը։
Առաջին դասին են պատկանում հեղուկ կաթիլի մոդելը, հիդրոդինամիկ մոդելը, բաղադրիչ միջուկի մոդելը, ալֆա-մասնիկային մոդելը։
Միջուկային մոդելների երկրորդ դասն ընդգրկում է ֆերմի-գազի մոդելը, թաղանթների մոդելը և միամասնիկ ու բազմամասնիկ թաղանթային մոդելների բազմապիսի ձևափոխությունները, դեֆորմացված միջուկների թաղանթների մոդելը, պոտենցիալ հորի մոդելը, օպտիկական մոդելը և այլն։ Համակցված մոդելներին են պատկանում ընդհանրացված մոդելը և դրա ձևափոխությունները (կոլեկտիվ մոդել, պտտական մոդել, սֆերոիդալ հենքի մոդել, ոչ առանցքային մոդել և այլն)։ Միջուկային մոդելների օգնությամբ նկարագրվում են միջուկի ընդհանուր հատկությունները, գրգռված վիճակների սպեկտրը, ցածր էներգիայի դեպքում միջուկային ռեակցիաների առանձնահատկությունները, միջուկներից էլեկտրոնների և ֆոտոնների ցրումը, կուլոնյան գրգռումը և այլն։ Միջուկային մոդելները մեծ քանակությամբ փորձառական փաստեր համակարգելու անհրաժեշտ գործիք են։ Միջուկի միկրոսկոպիկ տեսության զարգացումը, որը միջուկը դիտում է իբրև միմյանց հետ փոխազդող բազմաթիվ պրոտոնների և նեյտրոնների մի ամբողջություն, թույլ է տալիս ինչ-որ չափով հիմնավորել բազմաթիվ ֆենոմենոլոգիական միջուկային մոդելներ, հասկանալ դրանց հիմքում ընկած տարբեր, խոր հակասական դրույթների ներքին միասնությունը։ Միևնույն ժամանակ երևան են եկել զույգ կոռելյացիաներով նոր մոդելներ, որոնցում հաշվի են առնվում նուկլոնների մնացորդային փոխազդեցությունները, որոնք չեն մտել թաղանթների մոդելի միջին պոտենցիալ։ Այդ նոր դասին է պատկանում գերհոսուն մոդելը, որտեղ հաշվի են առնվում նուկլոնների զույգված մնացորդային փոխազդեցությունները, որոնք հանգեցնում են զրո սպինով նուկլոնային զույգի առաջացման։ Գոյություն ունի նաև անվերջ միջուկային մատերիայի մոդել, որը չնայած անվերջ սահմանային պայմանների պատճառով խիստ տարբերվում է իրական միջուկից, սակայն կարող է պարզաբանել միջուկային որոշ առանձնահատկություններ, ինչպես նուկլոնի կապի էներգիան, միջուկի հավասարակշռված խտությունը։ Համակարգի անվերջության շնորհիվ առաջ են գալիս սիմետրիայով պայմանավորված մի շարք առանձնահատկություններ, որոնք հեշտացնում են խնդիրը վերջավոր համակարգի համեմատությամբ։